cyanic-selkie/wikianc huggingface dataset:
Teologisk tidsskrift
Teologisk tidsskrift er et norsk fagtidsskrift som utgis av Det teologiske fakultet ved Universitetet i Oslo, Det teologiske menighetsfakultet og Universitetsforlaget. Teologisk tidsskrift ble grunnlagt i 2012, gjennom en sammenslåing av Norsk Teologisk Tidsskrift (1900–2011) og Tidsskrift for Teologi og Kirke (1930–2011). Den nåværende skrivemåten ble innført 2017; før dette ble navnet skrevet "Teologisk Tidsskrift" (med stor T i tråd med eldre sedvane). Fra og med 2017 utkommer tidsskriftet kun på nett, og da med åpen tilgang. De fem årgangene som utkom før overgangen til ren nettpublisering, rommet til sammen 2277 trykte sider, fordelt på artikler og bokessay (fagfellevurderte genrer) samt debattinnlegg, nekrologer og bokanmeldelser.
Høyås batteri
Høyås batteri ligger på åsen nord for Solli veikryss på E6 i Råde kommune. Batteriet er et av de mange befestningsanlegg som ble bygget forut for unionsoppløsningen 1905 og ble bygget i 1902 som forhåndsplanlagt batteristilling for artilleriet. Anlegget er delt i to enkle batteristillinger med plass til fire kanoner i den nedre stillingen og to i den øvre i nord. Begge stillingene er ganske enkle – en planert plass med et lavt brystvern av tilhogd sten med jordfylling på toppen. Fundamentet etter siktebordet finnes fortsatt i den nedre batteristillingen. Skuddretningen er mot syd og dekker E6 ved Solli for fremrykning fra Sarpsborg mot Moss eller fra Greåker langs Visterflo.
Batteriet inngår som en del av den tilbaketrukne linjen mellom Råde og Moss. Ved anlegg av batteriet ble det også bygget en egen batterivei som forbinder Høyåsbatteriet i sør med batteriet på Gyllerås batteri og den fortsetter videre nordover til Vetaåsen batteri, som ligger sørøst for Vannsjø.
Anlegget er fortsatt i Forsvarets eie.
Teologisk tidsskrift
Redaktører fra 2012 var Peder Gravem (MF) og Tarald Rasmussen (TF), fra 2013 Reidar Hvalvik (MF) og Tarald Rasmussen (TF) og fra 2015 Hallgeir Elstad (TF) og Reidar Hvalvik (MF). I redaksjonen sitter i tillegg til de to redaktørene en redaksjonssekretær og en bokmeldingsansvarlig.
Målgruppe er teologer, prester og lærere og lektorer i kristendomskunnskap, samt studenter. Tidsskriftet er klassifisert som forskningstidsskrift på nivå 1. Tidsskriftet vil bidra til bruken av norsk som forskningsspråk og trykker engelske artikler kun i spesielle tilfeller. Bidrag på de andre skandinaviske språkene godtas imidlertid på lik linje med norske.
Sportsåret 1877
Sportsåret 1877 er en oversikt over hendelser, resultater, fødte og avdøde personer med tilknytning til sport i 1877.
Dødsfall
…
An Odyssey of the North
Handling
Til Cal Galbraiths lille hytte i Klondike kommer en utsultet og iskald skikkelse. Cal gjenkjenner ham snart som Naass, en hundefører, som han hadde lånt seksti unser gullstøv. Men han skulle ha reist sin vei flere uker tidligere. Naass forteller snart sin historie: Det foregikk en feide i landsbyen Esquimau, mellom etterkommerne av to skipbrudne sjømenn. Men denne konflikten avsluttes ved bryllupsfesten til Naass og Unga. Men Axel Gunderson sjarmerer Unga, og vinner hennes kjærlighet.
Naass forsøker å følge etter dem, men skipet hans blir snart tatt over av russere i farvann som er forbudt for selfangere - og Naass blir derfor sendt til en straffeleir i Sibir. Ikke engang grusomhetene i saltgruvene skremmer ham. Han stikker av og finner veien gjennom Alaska til San Francisco. Der får han vite at Axel og Unga hadde reist dagen før til Klondike. Samtidig får Naass tak i et kart som fører til en fantastisk gruve i de ukjente fjellene i det indre Alaska, gitt til ham av en døende prospektør. Dermed ønsker han å både ta hevn over mannen som stjal kona hans, og tjene masse penger, samtidig.
Piratininga
Piratininga er en kommune i delstaten São Paulo i sørøstregionen av Brasil.
Johan L. Tønnesson
Johan Laurits Tønnesson (født 31. juli 1956) er en norsk professor i sakprosaforskning ved Institutt for lingvistiske og nordiske studier ved Universitetet i Oslo.
Både hans hovedoppgave Vitenskapens stemmer (1998/2001) og doktoravhandlingen Tekst som partitur (2004) er studier av ny historiefaglig sakprosa skrevet for både eksperter og allmennhet. I 2002 redigerte han boka Den flerstemmige sakprosaen som inneholder analyser av blant annet portrettintervjuer, radioprogram, tekstmeldinger, reklame og av læreplanens generelle del. Boka inneholder også et etterord av professor Kjell Lars Berge med en mye sitert definisjon av tekst. I mars 2008 ga Tønnesson ut boka Hva er sakprosa i Universitetsforlaget serie Hva er.
Johan L. Tønnesson er bror til Stein Tønnesson og sønn av Kåre Tønnesson.
Lola Danhaive
Lola Danhaive (født 4. oktober 1982) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Fotballklubben Bergen Nord
Klubben har aldersbestemte lag fra 6 år og oppover.
Klubben ble stiftet 6. januar 1988 som en sammenslåing av fotballgruppene i Idrettslaget Norna-Salhus og Hordvik Idrettslag. Bergen Nord vant 5. divisjon i 2017, og vant 4. divisjon året etter.
Spillskaperlaget
Spillskaperlaget, forkortet SSL, er en forening ( i Enhetsregisteret) for spillskapere i Norge. Laget er en interesseorganisasjon for skapere av alle typer spill, men retter seg særlig mot rollespill, brettspill og laiv. Spillskaperlaget har som formål å fremme og skape engasjement rundt norske spill. Foreningen ble stiftet 26. november 2004 og er tilknyttet Hyperion.
Ostrø-saken
Det ble i ettertid hevdet at Forsvarets spesialkommando (FSK) ble sendt ut for å befri Ostrø, men 13. august 1995 ble Ostrø halshugd. Den islamske geriljagruppen Al Faran tok på seg ansvaret for drapet.
Ostrø har fått en minnepris oppkalt etter seg, Hans Christian Ostrøs minnepris. Den går til personer som bygger bro mellom ulike kulturer, og deles ut i tilknytning til Ostrøs fødselsdag 23. november.
Steffen Bogs
Bogs vant en olympisk bronsemedalje i roing under Sommer-OL 1988 i Seoul. Han var med på den østtyske dobbeltfireren som kom på tredjeplass bak Italia og Norge. De andre roerne var Jens Köppen, Steffen Zühlke og Heiko Habermann.
Gunvor Hass
Gunvor Eikeland Hass (født 1985) fra Figgjo i Rogaland var leder av Ungdom mot EU i 2006. Hun er partipolitisk uavhengig og har tidligere vært reisesekretær i organisasjonen. Før dette var hun med på å starte Sandnes og Jæren Ungdom mot EU som hun også ledet.
HTC Touch Dual
HTC Touch Dual er en Windows Mobile-basert mobiltelefon (Smartphone) som blir produsert av HTC.
Den ble lansert i oktober 2007, og er en skyvetelefon med touchskjerm, og den har HTCs TouchFLO brukergrensesnitt.
Skjeppe
Skjeppe er et gammelt hulmål for tørre varer. En skjeppe tilsvarer 17,4 liter. Det går to skjepper på en fjerding (34,7 l) og åtte skjepper på en tønne (139 l).
Måleenheten mindre enn skjeppe har betegnelsen setting og tilsvarer 8,7 liter eller en halv skjeppe.
En skjeppe var også tidligere en bøtte eller et kar. Uttrykket «å stille/sette sitt lys under en skjeppe» betyr å skjule sitt lys, altså å være (falsk) beskjeden.
Hermeneutikk
Etter Det nye testamente, Bergprekenen, Matteus 5, 15. Synes i første omgang handle om det meningsløse i å sette et lys under en skjeppe eller en beholder og på den måten skjule det, og følgelig kvele det. I nyere oversettelser er ordet skjeppe erstatta med kar, eller bøtte, hvormed idiomet mister den mer direkte forbindelsen til den rikere flertydigheten idiomet opprinnelige har hatt. Som ordet 'skjeppe', speiler også de latinske og greske ordene det er oversatt fra et tilsvarende begrep om en gjenkjennelig hulromsenhet, mye anvendt, før den metriske revolusjonen gjorde dette allegoriske laget, hermeneutisk sett, mindre tilgjengelig. Ordspillet fremstår dermed som en advarsel mot å måle sitt lys, eller gradere andres(jf. forklaring i Wiktionary).
Byggherre
Byggherre (juridisk) er den som skal motta ytelser i forbindelse med bygg og anlegg. Byggherren kan også være betegnet som bestiller, kjøper eller oppdragsgiver. De to partene i en vanlig avtale om bygge- og anleggsarbeider er byggherre og entreprenør. Disse uttrykkene brukes i standardene (Norsk Standard forkortet til NS) for entreprenørkontrakter. I bustadoppføringslova brukes bare ordet forbruker, når byggherren er en forbruker. I kontrakter med tjenesteytere (prosjekt- og byggeledelse, prosjekterende, arkitekt, ingeniør og andre) brukes vanligvis betegnelsen oppdragsgiver. Ved mer omfattende bygge- og anleggsprosjekter brukes ofte ordet byggherre også i kontrakter med tjeneste- og materialleverandører.
Til den rettslige funksjon og posisjon som byggherre, hører normalt et eget såkalt risikoområde der byggherren må bære de økonomiske konsekvensene når det inntreffer noe uforutsett. For å føre kontroll med bygging kan byggherren engasjere en byggeleder.
Mens byggherre brukes som betegnelse i privatrettslige kontraktsforhold, blir ordet tiltakshaver brukt i det offentligrettslige forholdet til plan- og bygningsmyndighetene.
Landkreis Görlitz
Landkreis Görlitz (sorbisk: Wokrjes Zhorjelc) er den østligste kretsen i den tyske delstaten Sachsen, såvel som i Tyskland som sådan. Kretsen ble opprettet 1. august 2008 gjennom en sammenslåing av den kretsfrie byen Görlitz og de to kretsene Landkreis Löbau-Zittau og Niederschlesischer Oberlausitzkreis. Setet for forvaltningen befinner seg i Görlitz.
Kretsen er ung, men området den innbefatter har en lang historie som en smeltedigel for mange og tildels konfliktfylte politiske interesser.
Kretsen omfatter deler av det historiske landskapet Oberlausitz; andre deler er å finne i Landkreis Bautzen, Brandenburg og Polen. Navnet Lausitz kommer av den vestslaviske stammen Lusitzi, som nevnes i historiske kilder fra mellom år 870 og 890 som innbyggere i området.
Større byer i tillegg til forvaltningsbyen Görlitz er (fra nord til sør) Weißwasser, Niesky, Löbau og Zittau. Kretsen ligger i den østlige delen av Oberlausitz, tilhører Direktionsbezirk Dresden og er medlem av samarbeidsorganisasjonen Euroregion Neiße. Kretsen har et areal på 2 106.07 km² og et folketall på 274 344 innbyggere per 30. september 2011.
Geografi
Kretsen Görlitz grenser i vest mot Landkreis Bautzen, i nord mot Landkreis Spree-Neiße, i øst mot de polske regionene Powiat Żarski i Lubusz voivodskap og Zgorzelec i Powiat Zgorzelecki, og i sør mot de tsjekkiske regionene Liberec og Ústí nad Labem. Kretsen utgjør både den østligste delen av Sachsen, og den østligste delen av Tyskland som sådan.
Kretsen har en 128 km lang grense mot Polen, og en 65 km lang grense mot Tsjekkia. Fra nord til sør er den 85 km lang, og fra dens østlige til dens vestlige grense er det 30 km. Dens areal er 2106.07 km².
Landkreis Görlitz er den krets i Sachsen som har den lengste utbredelsen i nord-sør retning, og landskapet forandres hovedsakelig langs denne aksen. I nord er landskapet relativt flatt: Byen Bad Muskau i Neißetal, langs elven Lausitzer Neiße i det sørlige grenseområdet av morene-terrenget Cottbuser Sandplatte, befinner seg 98 meter over havet, og er preget av Oberlausitzer Bergbaurevier, Muskauer Heide og biosfærereservatet Oberlausitzer Heide- und Teichlandschaft.
I sørlig retning stiger landskapet jevnt og går over i naturområdene Oberlausitzer Gefilde, det østlige Oberlausitz og Oberlausitzer Bergland. Fra Königshainer Berge i den østlige delen av Oberlausitz er utsikten mot den nordlige grensen til kretsen nesten uten hindringer. Mot sør reiser det seg markante fjell som Landeskrone (420 m), Rotstein (455 m) og Kottmar (583 m), som også er en av kildene til elven Spree. Et enda høyere fjell i kretsen er Zittauer Gebirge, med fjelltopper som Lausche (793 m) og Hochwald (749 m).
Mellom elven Lausitzer Neiße i øst og Spree i vest renner elvene Mandau, Löbauer Wasser, Weißer Schöps og Schwarze Schöps gjennom kretsen.
Historie
Kretsen ble opprettet den 1. august 2008 i forbindelse med kretsreformen i Sachsen i 2008 gjennom en sammenslåing av de to tidligere kretsene Landkreis Löbau-Zittau og Niederschlesischer Oberlausitzkreis og den kretsfrie byen Görlitz.
Den 4. april 2008 ble sammenslåingen godkjent og signert av overborgermester Joachim Paulick fra Görlitz, landråd Günter Vallentin fra Landkreis Löbau-Zittau og Bernd Lange fra Niederschlesischer Oberlausitzkreis. Det rettslige grunnlaget for sammenslåingen ble også anerkjent av begge landkretsene.
Våpenskjoldet
Våpenskjoldet til Landkreis Görlitz er basert på det våpenskjoldet til den tidligere kretsen Niederschlesischer Oberlausitzkreis. Det ble laget av heraldrikeren Jörg Mantzsch fra Magdeburg, og inneholder våpenskjoldet til Nedre Schlesien, løven i våpenskjoldet til Böhmen og murtakene med søyler som var vanlige i borger i den historiske regionen Oberlausitz.
De tre bladene av løvtreet treet lind er et symbol blant sorbere i området og gjenspeiler kretsens sorbiske minoritet. Landkreis Görlitz er tospråklig og benytter både tysk og sorbisk som offisielle språk.
Den 28. januar 2009 ble våpenskjoldet anerkjent av Kretsdagen med 61 mot 21 stemmer.
Mellan-Fryken
Sjøen får tilførsel primært fra Øvre Fryken gjennom Sundet i Sunne, og fra Rottnan ved Rottneros i nordvest. Utløpet er i sør mot Nedre Fryken og videre til Vänern. Det samlede nedbørsfeltet utgjør 3 820 kvadratkilometer, hvorav 80 % er skog og 7 % er vannflater.
Landkreis Görlitz
Våpenskjoldet
Etter å ha blitt godkjent av det saksiske statsarkiv ble våpenskjoldet godkjent av Landesdirektion Dresden den 21. april 2009.
Samarbeidsavtaler
Landkreis Löbau-Zittau opprettet i 1990 et samarbeid med kretsen Neckar-Odenwald-Kreis i Baden-Württemberg. I 1991 ble samarbeidet utvidet til å omfatte Landkreis Göppingen, og i 2000 ble det opprettet en samarbeidsavtale med Powiat Lubański i Polen.
Niederschlesischer Oberlausitzkreis hadde samarbeidsavtaler med kretsene Neustadt an der Waldnaab og Landkreis Schwandorf i Fristaten Bayern, såvel som med Powiat Żarski i Polen og Okres Semily i Tsjekkia.
Landkreis Görlitz har overtatt og videreført disse samarbeidsavtalene. Det arbeides også med å innlede en samarbeidsavtale med Rajon Wyschhorod i Ukraina.
Folketall
Folketallet innenfor de områdene som idag utgjør Landkreis Görlitz, gikk jevnt nedover fra 1990 til 2008, med en negang på 82.325 innbyggere eller 18,3 % av det totale folketallet: Også etter kretsreformen i 2008 har denne trenden fortsatt.
Landråd
Bernd Lange ble valgt som Landråd (Landrat) den 8. juni 2008 etter å ha vært Landråd i Niederschlesischen Oberlausitzkreis fra 2001 til 2008. I første valgrunde den 8. juni fikk han 42,8 % av stemmene blant syv kandidater. I andre valgrunde den 22. juni fikk han 57,6 % av stemmene blant tre kandidater.
Kretsdagen
Valget til kretsdagen i Landkreis Görlitz fant sted den 8. juni 2008. De 92 setene i kretsdagen ble fordelt på 10 politiske partier.
Veier
Fra byen Bautzen går Bundesautobahn 4 (Europavei 40) østover gjennom kretsen til byen Görlitz. Fra Görlitz fortsetter A4 videre inn i Polen til Zgorzelec og knyttes sammen med den polske Autostrada A4. Videre går det seks riksveier hovedsakelig gjennom de tettest befolkede områdene i den sørlige delen av kretsen: Bundesstraße 6, Bundesstraße 96, Bundesstraße 98, Bundesstraße 99, Bundesstraße 115 og Bundesstraße 178. Nord for A4 går størstedelen av Bundesstraße 115, såvel som Bundesstraße 156, mens Bundesstraße 160 er under planlegging og bygging.
Jernbane
Viktige jernbanestrekninger i Landkreis Görlitz er strekningene Cottbus–Görlitz, Görlitz–Zittau, Dresden–Zittau, Hoyerswerda–Horka–Görlitz, Dresden–Görlitz og Zittau–Liberec. Videre finnes det to mindre jernbanestrekninger: Smalsporbanen Zittau– Jonsdorf/Oybin er i drift, mens Waldeisenbahn Muskau benyttes som en museumsjernbane.
Fly
I Rothenburg finnes det en flyplass med regionale flyginger. To andre større flyplasser er Dresden lufthavn og Breslau lufthavn.
Kjelle videregående skole
Kjelle videregående skole er en videregående skole på Bjørkelangen i Aurskog-Høland kommune i Viken. Skolen tilbyr undervisningsprogram for bygg og teknikk og for naturbruk. Skolen ble startet i 1942 under navnet Kjelle offentlige framhalds- og yrkesskole.
84 av de 156 plassene skolen har, skal forbeholdes elever som har behov for tilpasset undervisning. Det tilbys spesialundervisningsprogram for Bygg, Gartneri, Grøntanlegg, Kjøkken og kantine, Mekanisk, Salg og service, Transport og Trearbeid.
Jitka Antošová
Jitka Antošová (født 13. mars 1987) er en tsjekkisk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 7.
Trond Furuhovde
Trond Furuhovde (født 22. februar 1939, død 10. mai 2006) var generalmajor i Hæren.
Furuhovde var sjef for observatørkorpset som overvåket fredsavtalen på Sri Lanka, Sri Lanka Monitoring Mission (SLMM), i to perioder (mars 2002–februar 03), sjef for Distriktskommando Trøndelag (1996–1999), rådgiver ved den norske FN-delegasjonen i New York (1995–1996), sjef for FNs midlertidige styrke i Libanon (23. februar 1993–1. april 1995) og infanteriinspektør (1989–1993).
The Old Cobbler
The Old Cobbler er en amerikansk stumfilm fra 1914, regissert av Murdock MacQuarrie.
Handling
Gamle Nathan tar sønnen sin Dick på fersken, i det sistnevnte går gjennom vesken hans og stjeler fra faren sin. Han protesterer, men blir Dick bryr seg ikke og oppfører seg frekt mot sin egen far. Nathan kaster ham derfor ut av hjemmet sitt, i håp om at resten av samfunnet kan bøte på det faren ikke er i stand til.
Nathans kone er nå alt som er igjen for den gamle mannen, men hun dør kort tid etter dette. Etter begravelsen hennes reiser Nathan vestover, og slår seg snart ned i en gruve-leir. Til tross for sine tidligere problemer, utstråler Nathan fremdeles nestekjærlighet og vennlighet. Men eventyrene og prøvelsene hans er fremdeles ikke overstått.
Tidslinje for holocaust i Norge
Tidslinje for holocaust i Norge i forbindelse med andre verdenskrig, inkludert bakgrunn (hendelser i det nasjonalsosialistiske Tyskland og det okkuperte Polen) og etterspill.
Dagmulkt
Dagmulkt (juridisk) er et bestemt kronebeløp som en leverandør må betale for hver dag ytelsen er levert for sent. Også ordene dagbot og døgnmulkt blir brukt i dagligspråket.
En dagmulkt har tre formål:
Fordi dagmulkt er et bestemt beløp fastsatt på forhånd, kan vi si at dagmulkt er en form for standardisert eller normalisert erstatning. Et særpreg for dagmulkt er at den kan påløpe uten at de vanlige, rettslige vilkår for erstatningsplikt er oppfylt. Det er tilstrekkelig at leveringsfristen er utløpt, men det må heller ikke foreligge spesielle hindringer eller andre fritaksgrunner for leverandøren, for eksempel at fristutsettelse er gitt. Den som har rett til å motta en dagmulkt, behøver dermed ikke bevise å ha lidt et økonomisk tap på grunn av forsinkelsen, eller bevise at det foreligger et erstatningsgrunnlag, slik som uaktsomhet.
Dagmulkt virker som en negativ konsekvens (sanksjon) for leverandøren, men dagmulkt er ikke en straff i juridisk forstand.
Dagmulkt kan virke positivt for leverandøren fordi dagmulkten er en begrensning til et bestemt beløp. Dagmulkt er dermed en ansvarsbegrensning i de tilfellene hvor den skadelidte/kunden/mottageren har et større økonomisk tap enn dagmulkten. I mange kontrakter er det gjort enda en begrensning av dagmulkten: til 10, 15 eller annen prosentdel av kontraktssummen dvs. av leveransens pris.
Dagmulkt er nærmere regulert bl.a. i bustadoppføringslova og i kontraktsstandardene etter Norsk Standard (forkortet til NS) for entreprenørkontrakter og andre leveranser ved bygge- og anleggsprosjekter.
Pitangueiras (São Paulo)
Pitangueiras er en kommune i delstaten São Paulo i sørøstregionen av Brasil.
Hedmark Høyre
Hedmark Høyre var partiet Høyres fylkesorganisasjon i Hedmark. Den hadde sin opprinnelse i en rekke grunnlovsforeninger i byer og bygder og en amtsgrunnlovsforening under statsrådssaken. Amtsgrunnlovsforeningen for Hedemarkens amt var allerede organisert i 1882/1883. I 1884 gikk de sammen til partiet Høyre. Ved stortingsvalget i 1953 ble byvalgkretsene avskaffet, så Kjøpstedene i Hedmark og Oppland fylker ble lagt til sine respektive fylker. Høyres organisasjon for kjøpstedene ble på samme måte delt mellom Hedmark Høyre og Oppland Høyre. I februar 2018 slo Hedmark Høyre og Oppland Høyre seg sammen til Innlandet Høyre, i påvente av sammenslåingen av de to fylkene i 2020.
Ledere
Ledere/formenn før 1953 gjelder bare landdistriktene i Hedmark.
Stortingsrepresentanter
Innvalgt for Høyre fra Hedmark stortingsvalgkrets (etablert i 1953):
Heiko Habermann
Heiko Habermann (født 2. november 1962 i Berlin), tysk roer som deltok i de olympiske leker 1988 i Seoul.
Habermann vant en olympisk bronsemedalje i roing under Sommer-OL 1988 i Seoul. Han var med på den østtyske dobbeltfireren som kom på tredjeplass bak Italia og Norge. De andre roerne var Steffen Bogs, Steffen Zühlke og Jens Köppen.
The Old Curiosity Shop (1914)
The Old Curiosity Shop er en britisk stumfilm fra 1914, regissert av Thomas Bentley.
Telemark Arbeiderparti
I nåværende stortingsperiode (2005 – 2009) har Telemark Arbeiderparti tre representanter på Stortinget. Disse er Christian Tynning Bjørnø(Kirke-, utdannings- og forskningskomiteen), Lene Vågslid (Justiskomiteen) og Terje Lien Aasland (Energi- og miljøkomiteen).
Til landsstyret i Arbeiderpartiet sitter nestleder Bjørg Tveito Lundefaret og nestleder Jone Blikra.
Jomfru (mål)
Jomfru er en gammel måleenhet for volum som har blitt brukt i Skandinavia. I Sverige var enheten i bruk til 1862 og tilsvarte tilsvarte 1/16 stopp eller 1/32 kanne. Målt som en moderne volumenhet tilsvarte ei jomfru ca. 81,79 ml.
Alternativ betegnelse var «jungfru» som viser til at hulmålet for væske hadde en konisk form som en kvinne i kjole. Offisielt navn var ort.
Corinne Diacre
Corinne Catherine Diacre (født 4. august 1974 i Croix, Nord departement) er en fransk fotball trener og tidligere -spiller som siden 2017 er trener for Frankrikes kvinnelandslag. Hun spilte for ASJ Soyaux i Division 1 Féminine, og fikk 121 landskamper for Frankrike fra 1993 til 2005. I august 2014 ble hun den første kvinne til å trene et herrelag i profesjonell fotball (Clermont Foot) i en obligatorisk kamp i Frankrike.
Landskamper
Diacre spilte sin første landskamp for Frankrike som 18-åring. Hun deltok i fire sluttspill for Frankrike: VM 2003 og EM 1997, 2001 og 2005. Hun var kaptein for Frankrike i EM 2001 og VM 2003, og endte med 121 landskamper, 10. flest for Frankrike pr. 2018.
Trenerkarriere
Etter at hun la opp ble Diacre trener for sin tidligere klubb ASJ Soyaux og assistenttrener for landslaget.
I 2014 tok hun over Clermont Foot i fransk Ligue 2, som etterfølger for Helena Costa. Hun trente Clermont i tre sesonger, før hun overtok ansvaret for Frankrikes kvinnelandslag i 2017 under oppkjøringen til VM på hjemmebane i 2019. Diacre ledet Frankrike til kvartfinale i mesterskapet, med bare seire før de tapte for de senere mestrene USA. Flere spillere, som Wendie Renard, Sarah Bouhaddi og Gaëtane Thiney har kritisert Diacre for å ha en for rigid lederstil og for å ikke kommunisere godt nok med spillerne i landslagstroppen.
Korsknappbladbille
Korsknappbladbille (Chrysolina sturmi) er en bille som tilhører familiegruppen bladbiller (Chrysomelidae). Den er ikke spesielt vanlig og lever på tørr gressmark, blant urter.
Korsknappbladbille er mellom 6-10 mm lang. Dekkvingene er mørke med en metallglans i fiolett-svart farge. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldets sidekanter er tydelig rundet foran. Føttene (tarsene) er lysere, brunlige eller brungule. Kroppen er bredt oval.
Både larvene og de voksne (imago) billene lever av å spise blad på næringsplanten.
Korsknappbladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Greenwich (distrikt)
Royal Greenwich er en bydel i det sørøstlige London i England. Den ble opprettet i 1965 ved at de tidligere valgkretsene Greenwich og Woolwich ble slått sammen.
Royal Greenwich var en av fem bydeler som var vertskap for Sommer-OL 2012.
Bydelen skiftet navn fra Greenwich etter at Dronning Elisabeth II ga kongelig status ved kongelig dekret 3. februar 2012.
Laudate
Laudate er et musikkalbum med Nidarosdomens Guttekor fra 1994. Organist er Øyvind Kåre Pettersen, og dirigent er Bjørn Moe.
Stopp
Stopp er en gammel måleenhet for volum som har blitt brukt i Skandinavia, også i Norge. En stopp tilsvarte 1/2 kanne eller 16 jomfruer. Målt som en moderne volumenhet tilsvarer en stopp ca. 1,308 liter (væske).
Anna Petrovna av Russland
Anna Petrovna, tsarevna av Russland, hertuginne av Holsten-Gottorp (født 27. januar 1708 i Moskva, død 4. mars 1728 på Kiel slott) var den eldste datteren til tsar Peter I av Russland og hans hustru Katarina I. Annas yngre søster Elisabeth var tsarina i årene 1741–1762.
Oppvekst
Den gottorpske minister Henning Friedrich von Bassewitz (1680–1749) forsøkte å få den unge hertug Carl Frederik av Slesvig-Holsten-Gottorp gift med en av tsardøtrene, således at hertugen med hjelp fra tsaren kunne vinne Slesvig tilbake fra Danmark, samt oppnå støtte til kravet om den svenske tronen.
I Kiel
Paret oppholdt seg i St. Petersburg i to år til Annas more døde. Heretter ble stemningen mere kjølig overfor dem, og Anna og Carl Frederik følte seg tvunget til å reise til Holsten. De flyttet inn i Kiel slott, hvor forholdene var langt mindre enn de var vant til. Hertugen endret personlighet fra den muntre og galante herremann han var kjent som i St. Petersburg, til en uhøflig drukkenbolt. Han muntret seg mest med venner og fruentimmere, mens Anna ble overlatt til seg selv. Hun var ikke vandt til den slags behandling, og skrev derfor lange og beklagende brev til søsteren i Petersburg, for å få avløp for sin frustrasjon.
21. februar 1728 fødte Anna en sønn som fikk navnet Carl Peter Ulrich. Han skulle senere bli tsar under navnet Peter III. Anna kom seg aldri riktig etter fødselen, og døde den 4. mars 1728. Hennes siste ønske var å bli begravet i nærheten av sine foreldre i Peter- og Pauluskatedralen i Petersburg.
Til minne om sin hustru, stiftet Carl Frederik i 1735 St.-Annen-Orden – den eneste slesvig-holstenske orden.
Hammonton (New Jersey)
Hammonton er en by i Atlantic County i delstaten New Jersey i USA, kjent som "Blueberry Capital of the World". Fra USAs folketelling i 2010 var byens befolkning 14 791.
Ludvig VII av Frankrike
Louis VII den yngre (på fransk: Louis VII le Jeune) (født 1120, død 18. september 1180 i Paris ) var konge av Frankrike fra 1137 til 1180.
Leatherface: Texas Chainsaw Massacre III
Leatherface: The Texas Chainsaw Massacre III er en film fra 1990 og en oppfølger til den opprinnelige The Texas Chainsaw Massacre (1974). Handlingen i denne filmen har imidlertid ingen sammenheng med handlingen i den opprinnelige filmen fra 1974.
I hovedrollene er Kate Hodge, Ken Foree, William Butler og den ennå ukjente Viggo Mortensen. Den ble regissert av Jeff Burr. Da den ble utgitt var den ment som den første av flere etterfølgere i en serie som skulle produseres av New Line. Den var imidlertid ingen suksess, og serien ble droppet. (En ekstra film i serien ble likevel laget, men den var hverken produsert eller distribuert av New Line).
Handling
Michelle (Kate Hodge) og Ryan (William Butler) er på en reise gjennom USA fra California til Florida for å levere tilbake en bil. Men reisen tar en hårreisende vending når paret blir vitne til en rekke bisarre hendelser. Først blir de stående fast i trafikken, midt på natta, på grunn av den nifse oppdagelsen av lik like ved. Deretter, mens de stopper for å fylle bensin, blir de vitne til at en gal mann skyter en cowboy, som råder dem til hvilken vei de bør ta. Like etter en trafikkulykke blir de forlatt midt i ingenmannsland, men de er ikke alene. Gærningen med motorsag, Leatherface, er snart i full sving, og paret løper for sine liv. Michelle snubler snart inn i drapsmannens hjem, hvor hun blir holdt fanget og opplever den grusomme, forrykte galskapen til en familie av kannibaler.
IATA-kode
IATA-koder kan vise til et av tre kodesett publisert av IATA:
Terry Fox
Terry Fox (født 28. juli 1958 i Winnipeg i Manitoba i Canada, død 28. juni 1981 i New Westminster, Britisk Columbia) var en canadisk friidrettsutøver (løper).
I 1977 fikk han benkreft, og han måtte amputere det ene benet. Tre år senere løp han det såkalte «Håpets maraton» der han løp med et friskt ben og en protese, for å samle inn penger til kampen mot kreft. Hans opprinnelige plan var å løpe fra Atlanterhavet til Stillehavet i Canada, men han måtte bryte løpet nær Thunder Bay etter at kreften hadde spredt seg til lungene. Da hadde han løpt 5373 km på 143 dager. Under og etter løpet fikk han status som en av Canadas største helter.
Køge Nord stasjon
Køge Nord er en stasjon på København–Ringsted-banen og Køge Bugt-banen. Den ble innviet sammen med Ringstedbanen 31. mai 2019 og åpnet for vanlig drift dagen etter. Driften er foreløpig begrenset på grunn av forskjellige problemer.
Stasjonen ligger ved Ølsemagle nord for Køge, på begge sider av Køge Bugt Motorveien. På østsiden ligger S-togstrekningen Køge Bugt-banen, hvor det er to spor med hver sin sideliggende plattform. På vestsiden ligger København-Ringsted-banen med to mellomplattformer ved to sidespor og med to gjennomgående spor i midten. Fra stasjonen er det sporforbindelse til Køge stasjon, forbindelsen er imidlertid ikke satt i drift. En bro over motorveien forbinder de to delene av stasjonen.
Stasjonen og forbindelsesbroen er designet av Cobe, arkitektfirmaet Dissing + Weitling og det rådgivende ingeniørfirmaet COWI. Eieren av Cobe, Dan Stubbergaard, kaller stasjonen «et markant vartegn for grønn mobilitet i hovedstadregionen».
Plasseringen av stasjonen er valgt med henblikk på tilgjengelighet og lokale ønsker fra Køge kommune.
South Delhi (distrikt)
South Delhi er et distrikt i det indiske nasjonale hovedstadsterritoriet Delhi.
Demografi
Ved folketellingen i 2011 var det 2,733,752 innbyggere i distriktet, mot 2,267,023 i 2001. Den urbane befolkningen utgjør 99,56 % av befolkningen.
Barn i alderen 0 til 6 år utgjorde 11,82 % ved folketellingen i 2011 mot 14,77 % i 2001. Antallet jenter i den alderen per tusen gutter var 878 i 2011 mot 888 i 2001.
Landøyde
Landøyde (Jacobaea vulgaris, tidligere Senecio jacobaea) er en flerårig plante i kurvplantefamilien.
Den blir fra 30 cm – 1 meter høy. Bladene er opp til 20 cm lange og flikete. Blomstene er fra 15 – 25 mm og er radialt symmetriske med fra 8 – 13 randkroner.
Planten er problematisk i landbruket, da den er giftig for storfe og for hester, 140 gram regnes som dødelig dose. Sauer tåler opp til 2 kg og geiter opp til 4 kg av planten, som fører til leverskader. På beitet er den mindre farlig da den er bitter og dyrene lar den stå. Når den blir tørket, for eksempel i høy, forsvinner bitterstoffene.
Som mange giftplanter er landøyde også kjent som medisinplante til utvortes bruk mot betennelser, revmatisme eller nevralgi.
Landøyde er Isle of Mans nasjonalblomst; den heter der Cushag.
I norsk litteratur kalles denne planten som regel landøyda. Det er en dialektform som ikke passer inn i formverket til verken bokmål eller nynorsk, og Artsdatabanken bruker derfor landøyde.
Old St. Paul’s
Old St. Paul's er en britisk stumfilm fra 1914 regissert av Wilfred Noy.
Lenka Antošová
Lenka Antošová (født 27. september 1991) er en tsjekkisk roer som spesialiserer seg i dobbeltsculler. I Sommer-OL 2012 i London representerte hun landet sitt, der hun ble nummer 7.
Under Sommer-OL 2020 i Tokyo som ble arrangert i 2021, ble hun nummer 10 i dobbeltsculler.
Katrin Dahl Jakobsen
Katrin Elisabeth Dahl Jakobsen (født 20. mai 1951 i Tórshavn) er en færøysk politiker (Jv.) og lærer.
Hun gikk Trondheim lærerhøgskole og arbeidet som grunnskolelærer i Norge før hun flyttet tilbake til Færøyene i 1984. Hun ble da lærer ved Eysturskúlin i Tórshavn.
Jakobsen var innvalgt på Lagtinget fra Suðurstreymoy 1998–2004, 2. vara 2004–2008 og på nytt innvalgt fra Færøyenes felles valgkrets 2008–2011. Hun var formann i Lagtingets kulturkomité 1998–2000 og Lagtingets næringskomité 2008–2011. Hun søkte ikke gjenvalg til tinget i 2011.
Jakobsen var medlem av kommunestyret i Tórshavn 2005–2007.
Europavei 10 (Norge)
Europavei 10 (E10), tidligere kalt Kong Olav Vs vei, er en norsk riksvei som går mellom Å i Lofoten og riksgrensen på Bjørnfjell rett nord for Narvik. Veiens lengde er 382 km. Den er en del av den internasjonale Europavei 10.
Veien går gjennom Å i Lofoten, Sørvågen, Reine, Ramberg, Leknes, Svolvær, Fiskebøl, Gullesfjordbotn, Tjeldsund bru, Bogen og Bjerkvik til Bjørnfjell.
Veien gikk tidligere om Melbu, Stokmarknes og Sortland. Slik var traséen da Kong Olav V i 1984 åpnet den nye forbindelsen til Sverige. Ny Europavei 10 mellom Fiskebøl og Gullesfjordbotn («Lofast») åpnet 1. desember 2007. Delstrekningen mellom Fiskebøl og Raftsundet ble åpnet i 1998.
Nasjonal turistvei
Strekningen mellom Å og Melbu fikk status som Nasjonal turistvei Lofoten 6. september 2007, den ble senere forlenget til Raftsundet. Også veiene til Nusfjord (fylkesvei 807), Vikten (fylkesvei 811), Unstad (fylkesvei 992), Eggum (fylkesvei 994) og Henningsvær (fylkesvei 816) inngår i turistveien, som har en lengde på tilsammen 230 km. Fylkesvei 888 inngår som alternativ strekning for syklister.
Veiens historie
En plan for Lofotveien Å–Fiskebøl med ferge til Melbu, ble godkjent av Stortinget i 1949. Men alt i slutten av 1930-årene definerte Nordland fylkes veikomité Lofotveien som strekningen Å–Lødingen. I 1963 var veiforbindelsen ferdig, med fergeforbindelser over fjorder og sund. Kong Olav V åpnet Lofotveien Å–Svolvær offisielt 1. august 1963. Ei minneplate med navnetrekket hans står i fjellet ved Akkarvik på Moskenesøya.
Senere ble det bygd bruer og tunneler for å erstatte fergeforbindelser og dårlige veipartier. Blant annet ble Tjeldsundbrua åpnet i 1967, Vesterålsbruene ble åpnet i 1970-årene, og Nappstraumtunnelen erstattet den siste fergestrekninga på veien i Lofoten i 1990. Veiforbindelsen over Bjørnfjell til Sverige åpnet i 1984.
En milepæl ble nådd da Lofotens fastlandsforbindelse (Lofast) mellom Fiskebøl og Gullesfjordbotn (51 km) ble åpnet 1. desember 2007. Den nye veien ble åpnet av dronning Sonja. Dermed kunne trafikantene endelig kjøre fergefritt mellom Lofoten og resten av verden.
Veien fra E6 til den svenske grensen (Bjørnfjellvegen) ble åpnet i 1984. På svensk side åpnet veien fra Kiruna til grensen i 1983. Veien mellom Luleå og Kiruna er mye eldre.
Standard
Det er ikke bygd noen motorveier eller motortrafikkveier langs europavei 10, men på noen strekninger med en fartsgrense på 90 km/t. Disse er:
Fjellovergangen ved Bjørnfjell må stenges opptil 60 ganger hver vinter på grunn av snøstorm.
Planalto (São Paulo)
Planalto er en kommune i delstaten São Paulo i sørøstregionen av Brasil.
Årdal gamle kirke
Årdal gamle kirke (Årdal gamle kyrkje) er en langkirke fra 1620 i Hjelmeland kommune, Rogaland fylke. Byggverket er i tre og har 250 plasser.
Den gamle kirken i Årdal er en av de mest særpregede renessansekirkene i landet, og et prakteksempel på kunstperioden kjent som Stavangerrenessansen. Den fikk sin endelige form etter utvidelser kort tid etter at den ble bygget tidlig på 1600-tallet. Kirkerommet er dekorert fra gulv til tak med malerier og utsmykkning. Denne typen dekorering var en viktig del av «Biblia pauperum», de fattiges bibel, for å vise menigheten bilder fra bibelen og troen. Denne skikken startet i middelalderen, men var noe som fortsatte i Norge også etter reformasjonen. Det som kjennetegner Årdal kirke er at man her har klart å bevare utsmykkingen fra tidlig 1600-tall. Altertavlen og prekestolen ble malt av den kjente Stavanger-maleren Gottfried Hendtzschel. De er laget av Lauritz Snekker som også er ansvarlig for det meste snekkerarbeidet.
Man kan tydelig se lagdelingen i det lille samfunnet i Årdal. De mest velstående gårdene og ætten i bygden hadde rett til de fremste benkene i kirken, og disse er de mest forseggjorte, med utskjæringer og malerier. Helt nederst i kirken, ved inngangen, hadde husmenn og andre med lav sosial rang sine sitteplasser på enkle benker.
Det at kirken lenge var i privat eie kan ha reddet det unike interiøret. Dette betød at man ikke hadde råd til så mye vedlikehold og oppussing slik at man bevarte det det man hadde. I 1851 ble kirken overtatt av kommunen, men økonomien ga ikke rom for sårt tiltrengt vedlikehold, langt mindre bygging av ny kirke. Hjelpen kom fra utflytte Årdalsbuer i Amerika som samlet inn penger til ny kirke, som en takk til hjembygden. Årdal nye kirke ble vigslet i 1919.
Nå brukes den gamle kirken kun i forbindelse spesielle anledninger slik som bryllup og konserter. To ganger om sommeren er kirken i vanlig bruk, Olsok-messe pluss en vanlig søndagsgudstjeneste.
Pasteur (Paris Metro)
Pasteur er en stasjon på metroen i Paris.
Stasjonen betjener linje 6 og linje 12.
Sportsåret 2021
Sportsåret 2021 er en oversikt over hendelser, resultater og avdøde personer med tilknytning til sport i 2021.
Sportsåret ble preget av en rekke utsettelser fra 2020, på grunn av koronaviruspandemien. Blant annet ble Sommer-OL 2020 arrangert i 2021, og enkelte mesterskap ble flyttet til 2022 for å unngå kollisjon med OL, som VM i friidrett 2021.
Arkitekturåret 1495
Arkitekturåret 1495 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1495.
Palais Royal – Musée du Louvre (Paris Metro)
Palais Royal – Musée du Louvre er en metrostasjon i Paris' 1. arrondissement, den er et knutepunkt for metrolinjene 1 og 7. 19. juli 1900 ble linje 1s stasjon åpnet, og 1. juli 1916 fulgte åpningen av linje 7s stasjon.
Historikk
Frem til 1989 het stasjonen kun Palais Royal. Den fikk sitt nye navn da slottet og museet Louvre ble renovert og metrostasjonen fikk en direkte inngang til museets underste gallerier via inngangen Carrousel du Louvre.
I 1989 ble stasjonen forbundet med museet Louvre via Carrousel du Louvre og metroens plattform for linje 1. Stasjonen skiftet samtidig navn, slik at turistene enklere skulle finne frem til museet. Dette var rent praktisk, siden den neste stasjonen på linje 1 heter Louvre-Rivoli og er mindre praktisk for mennesker som vil besøke museet.
Til minne om trettiårsjubileet for samarbeidet mellom metroselskapene i Mexico by og Paris ble stasjonen i 1997 utsmykket med et freskomaleri kalt «La pensée et l'âme huicholes». Kunstneren bak dette er sjamanen Santos de la Torre som laget kunstverket av to millioner perler med en diameter på to millimeter. I bytte fikk Mexico by en inngang til en metrostasjon, designet av Hector Guimard. Denne ble plassert på stasjonen Bellas Artes.
Innganger
Stasjonen har fire viktige innganger:
Piz Lunghin
Piz Lunghin er et fjell i den sveitsiske kantonen Graubünden. Her møtes tre av Europas viktigste vannskiller, nemlig mellom Nordsjøen, Middelhavet og Svartehavet. Piz Lunghin er 2780 meter høy og ligger rett nord for Malojapasset i Albula-Alpene.
Nedbøren som faller på Piz Lunghins nordside, renner via Julia, Albula og Rhinen mot Nordsjøen. Nedbøren som faller på fjellets vest- og sørside, havner via Mera, Comosjøen, Adda og Po i Middelhavet. Piz Lunghins østside drenerer via Inn og Donau til Svartehavet.
Toppen nås enkelt på en 2 km lang markert sti fra Malojapasset, alternativt fra Bivio via Settimopasset (ca. 6 km).
Sportsåret 1878
Sportsåret 1878 er en oversikt over hendelser, resultater, fødte og avdøde personer med tilknytning til sport i 1878.
Dødsfall
…
Place de Clichy (Paris Metro)
Place de Clichy er en stasjon på metroen i Paris.
Stasjonen betjener linje 2 og linje 13.
Steffen Zühlke
Zühlke vant en olympisk bronsemedalje i roing under Sommer-OL 1988 i Seoul. Han var med på den østtyske dobbeltfireren som kom på tredjeplass bak Italia og Norge. De andre roerne var Steffen Bogs, Heiko Habermann og Jens Köppen.
Mathilde Fibiger
Biografi
I sin debutroman Clara Raphael tok hun opp noen banebrytende tanker om kvinnens frigjøring og datidens kvinners begrensede muligheter for utdannelse, utvikling og uavhengighet.
Clara Raphael, Tolv Breve skildrer livet til en ung kvinne, som får arbeide som guvernante i provinsen. Hennes ideer om egen selvstendighet er forskjellig fra lokalbefolkningens, og hun tar en beslutning om å gjøre «Damernes Emancipation» til sitt livsmål. Det er klare paralleller mellom boken og Mathilde Fibigers eget tidlige liv. Boken ble utgitt omkring julen 1850 (på tittelbladet: 1851) hun var da 20 år – og var forsynt med et forord av ingen ringere enn Johan Ludvig Heiberg.
Sett i lys av den omveltning det danske samfunn opplevde i årene 1848–1850, var bokens ideer for vidtgående for mange, og den livlige debatt som fulgte i løpet av 1851, fikk navnet Clara Raphael-fejden. Selv de negative anmeldelser anerkjente dog Fibigers litterære talent, og selv om forbindelsen til Heiberg ble avbrutt, og Heiberg aldri forsvarte Fibiger, skaffet boken henne kontakt med blant annet Hans Egede Schack og Meïr Aron Goldschmidt, som begge hadde kritisert boken, og med N.F.S. Grundtvig, som hadde hilst den velkommen som ekte dansk og ekte menneskelig. Fibiger selv bidro til feiden med to skrifter, dels et forklarende skrift om kvinnefrigjøringen, dels en ny novelle, som viste forskjellene på de to kjønns vilkår.
Hugo Wendorff
Hugo (Karl Gustav) Wendorff (født 16. desember 1864 i Stralsund, død 25. april 1945 i Berlin-Lichterfelde) var en tysk bonde, godseier og politiker (Fortschrittliche Volkspartei, Deutsche Demokratische Partei og DStP).
Under det tyske keiserrike var Wendorff medlem av det liberale Fortschrittliche Volkspartei. Fra januar 1912 til november 1918 var han innvalgt i Riksdagen fra valgkretsen Waren-Malchin.
Etter novemberrevolusjonen gikk han inn i Deutsche Demokratische Partei, og den 9. november 1918 ble han av storhertug Friedrich Franz IV utnevnt til statsminister og president i statsministeriet Mecklenburg-Schwerin. Samtidig overtok han ledelsen av utenriks- og innenriksministeriene. Den 22. februar 1919 ble han av den forfatningsgivende Landdagen i Mecklenburg-Schwerin utnevnt til ministerpresident i landet. Den 30. juli 1919 ble han både ministerpresident, utenriksminister og landbruksminister. Han trakk seg tilbake den 14. juli 1920 og ble erstattet i embedet som ministerpresident av Hermann Reincke-Bloch.
Fra 1921 til 1924 var Wendorff medlem av Preußischer Landtag. Fra 7. november 1921 til 18. februar 1925 var han landbruksminister (Staatsminister für Landwirtschaft, Domänen und Forsten) i ministerpresident Otto Brauns andre regjering i Fristaten Sachsen. Som sådan var han også medlem av Riksrådet. Der representerte han Deutsche Demokratische Partei, fra 1930 Deutschen Staatspartei.
Hjelmeland kirke
Hjelmeland kirke (Hjelmeland kyrkje) er en langkirke fra 1858 i Hjelmeland kommune, Rogaland fylke.
Byggverket er i tre og har 500 plasser. Kirken er reist etter typetegninger av Hans Ditlev Franciscus von Linstow.
Døpefonten er i romansk stil og muligens fra 1100-tallet. Altertavlen (integrert i fondveggen) ble utført av Tor Lindrupsen ved en omfattende restaurering i 2007. En eldre altertavle er utført av Maren Reisner Falch Sverdrup.
Platina (São Paulo)
Platina er en kommune i delstaten São Paulo i sørøstregionen av Brasil.
Håkon Kvernmo
Han fullførte Krigsskolen i 1974, Forsvarets stabsskole i 1984, Försvarshögskolan i Stockholm i 1987 og Sjefskurset ved Forsvarets høgskole i 1994. Samme år ble han utnevnt til sjef for Brigaden i Nord-Norge. I 1996 ble han første sjef for Finnmark regiment der han avfsluttet sin militære karriere i 2001.
Arkitekturåret 1496
Arkitekturåret 1496 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1496.
Magnus Skavhaug Nergaard
Diskografi
ICH BIN N!NTENDO
Torg
Juxtaposition
Masasi lufthavn
Masasi lufthavn i det sydlige Tanzania betjener Masasi. Den ligger vest for Masasi by.
Bettina Röhl
Bettina Röhl (født 21. september 1962) er en tysk journalist og forfatter. Hun er datter av den venstreekstreme terroristen Ulrike Meinhof og konkret-utgiveren Klaus Rainer Röhl. Bettina Röhl er kjent som en sterk kritiker av venstreradikalismen.
Gunnar Løvhøiden
Gunnar Løvhøiden (12. mars 1939 - 7. februar 2017) var en norsk kjernefysiker fra Oslo.
Bettina Röhl
Liv
Hun vokste først opp i Hamburg sammen med foreldrene. Etter at foreldrene ble skilt i 1968 flyttet hun med moren til Berlin. I 1970 ble hun i en alder av syv år bortført sammen med sin tvillingsøster til Sicilia av morens venner. Faren hadde på dette tidspunktet fått foreldreretten til barna, etter at moren var ettersøkt for terrorisme. Det var meningen at barna skulle sendes videre til Jordan, hvor de skulle vokse opp i en palestinsk flyktningleir for å læres opp til å bli terrorister. Etter fire måneder i en flyktningleir for jordskjelvofre på Sicilia ble tvillingsøstrene imidlertid reddet av journalisten Stefan Aust, som bragte dem til Roma, hvor de ble gjenforent med faren. Søstrene vokste så opp i borgerlige forhold i Hamburg sammen med faren. Klaus Rainer Röhl var redd for at terroristene skulle forsøke å bortføre barna igjen, og hjemmet deres var kontinuerlig bevoktet av politiet og barna ble fulgt av politiet til skolen. I 1982 tok Bettina Röhl Abitur ved gymnasiet Christianeum i Hamburg.
Vestibularisnevritt
Vestibularisnevritt er en viral infeksjonssykdom som rammer den åttende hjernenerven (nervus vestibulocochlearis), og forårsaker betennelse med påfølgende svimmelhet, kvalme og ufrivillige øyebevegelser.
Gunnar Løvhøiden
Løvhøiden ble cand.real ved Universitetet i Oslo i mai 1966. Han fikk deretter en lektorstilling ved Tyrifjord Høyere Skole fra høsten 1966. Året etter returnerte Løvhøiden tilbake til Fysisk institutt for å videreføre samarbeidet instituttet hadde etablert med Niels Bohr-instituttet i København. Arbeidet Løvhøiden utførte i København, dannet grunnlaget for hans doktoravhandling, som han forsvarte 1972, med tittelen: «Mixed N=6 states in the rare earth mass region studied by means of the (³He,α) and (α,xn) reactions».